კაბეტი ანტილიშ კოკეფი

კაბეტი ანტილიშ კოკეფი (, , ) — კარიბიშ ზუღას დვალირი მუსხირენ შხუ კოკი, დო მიშმურს თი კოკეფიშ ბუნაშა, ნამუთ რჩქინელი რე მუჭოთ ვესტ-ინდოეთი. კოკეფიშ ორენიშ დო სიკაბეტაშ მეჯინათ, ვესტ-ინდოეთი დორთილი რე გეჸვენჯიშობურო: ბაჰამიშ კოკეფი, მორჩილი ანტილიშ კოკეფი დო კაბეტი ანტილიშ კოკეფი. ეკონია ჟირი ბუნა ართობურო ანტილიშ კოკეფიშ არქიპელაგის წჷმარინუანა.

 გეოგრაფია 
კაბეტი ანტილიშ კოკეფიშ ბუნაშა მიშმურს კუბა, იამაიკა, ჰაიტი დო პუერტო-რიკო.

 კოკი ფართობი,კმ² მახორობა,ადმ. (2009) მეჭედალა,ადმ./კმ² ქიანა კუბა 110860 11242621 101,41   ჰაიტი 76480 19890000 260,07  დო   იამაიკა 10991 2735520 248,89   კაიმანიშ კოკეფი 264 54878 207,87 კაიმანიშ კოკეფი (გოართოიანაფილი ომაფე) პუერტო-რიკო 9104 3994259 438,74  (ააშ) ედომუშამო 207435 37862400 182,53

მორჩილი ანტილიშ კოკეფიშე გიშაკერძაფილო, კაბეტი ანტილიშ კოკეფქ მატერიკიშე გიმიქიმინჷ.

კოკეფიშ უმაღალაში კონკეფი რე: სიერა-მაესტრა (2375 მ) დო სიერა-დელ-კობრე (2119 მ) კუბას დო ლენი გვალეფი (2370 მ) იამაიკას.

კარიბიშ ზუღაშ კოკეფიშ არძოშე უმაღალაში კონკა — პიკო-დუარტე (Pico Duarte) კოკი ჰაიტის, დომინიკარეფიშ რესპუბლიკას (3087 მ).

 ისტორია 
ნინაშ, სიხოლაშ დო ტრადიციეფიშ მეჯინათ, კაბეტი ანტილიეფიშ კოკეფი ლათინური ამერიკაშ ნორთო მირჩქინუაფჷ. 1492 წანას, მაართათ მიოგორჷ ქრისტეფორე კოლუმბიქ.

კაბეტი ანტილიშ კოკეფს ირო შანულამი სტრატეგიული შანულობა უღუდჷ, მუჭოთ ამერიკაშა მიოლი ჭიშკარს დო თიმ ბორჯის, მუჟანსჷთ ოურდუმე-ოზუღე სინძალიერე გჷნმათანჯალი რდჷ სახენწჷფოეფიშ სტრატეგიას, თე კოკეფი ოლჷმე ველეფი რდჷ მუსხირენ იმპერიაშო, უმენტაშო ესპანეთშო, საფრანგეთშო დო გოართოიანაფილი ომაფეშო.

 რესურსეფი ინტერნეტის 
 Rogonzinski, Jan. A Brief History of the Caribbean. New York: Facts on File, 1992.